**Ronald Charles McKernan** (født 8. september 1945 i San Bruno i California, død 8. mars 1973 i Corte Madera), kjent som **Pigpen**, var en amerikansk musiker og en av grunnleggerne av det amerikanske rockebandet Grateful Dead. Han spilte i bandet fra 1965 til 1972.

Oppvekst og karrière
--------------------

McKernan vokste opp sterkt påvirket av afro-amerikansk musikk, spesielt bluesen, og likte å lytte til sin fars samling av plater og lærte seg selv å spille munnspill og piano. Han begynte å henge rundt San Francisco Bay Area og ble venn med Jerry Garcia da han var 14 år. Etter at de to hadde spilt i ulike folkemusik- og jugband, foreslo McKernan at de skulle danne et elektrisk band som ble til Grateful Dead. Han var bandets opprinnelige frontmann så vel som å spille munnspill og el-orgel, men Garcia og bassist Phil Leshs påvirkninger på bandet ble stadig sterkere da de omfavnet psykedelisk rock. McKernan kjempet med å holde tritt, som førte til at gruppen ansatte keyboardisten Tom Constanten, med McKernans bidrag i hovedsak begrenset seg til vokal, munnspill og perkusjon fra november 1968 til januar 1970. Han fortsatte å være frontmann på konserter for noen låter, inkludert coverlåter av Bobby Blands «Turn On Your Love Light» og The Rascals' «Good Lovin'».

Privat
------

I motsetning til de andre medlemmene av Grateful Dead, avstod McKernan fra psykedeliske narkotiske stoffer da han foretrakk å drikke alkohol, særlig whiskey og sterkvin. Allerede i midten av 20-årene hadde alkoholmisbruket hans ført til helseproblemer. I tillegg fikk han tidlig på 1970-tallet symptomer på den autoimmune sykdommen primær biliær cholangitt, en leversykdom urelatert til alkoholmisbruket hans. I 1971 hadde helsen blitt så påvirket av hans alkoholisme og levertoksisitet at leger rådet ham til å slutte å turnere. Etter et firemåneders opphold på sykehus forsatte han å turnere med gruppen i desember 1971, men ble tvunget til å trekke seg tilbake fra å turnere helt og holdent i juni 1972. Han brøt all kontakt med resten av bandet og sa «*I don't want you around when I die.*»

McKernan ble funnet død ved siden av sengen i sitt hjem 8. mars 1973, 27 år gammel. Obduksjonen viste at dødsårsaken var gastrointestinal blødning og i tillegg hadde han en kraftig forstørret milt og lungeødem. Han er gravlagt i Alta Mesa Memorial Park i Palo Alto. På gravsteinen er det inngravert epitafet «*Pigpen was and is now forever one of the Grateful Dead*.»

Referanser
----------

1. 1 2   Find a Grave, oppført som Ronald C. McKernan, Find a Grave 1724, besøkt 9. oktober 2017[Hentet fra Wikidata]
2. ↑  Oliver Trager (1997). *The American Book of the Dead* **(engelsk)**. New York: Simon and Schuster. s. 260. ISBN 978-0-684-81402-5.
3. ↑  Howard Sounes (2013). *27: A History of the 27 Club through the Lives of Brian Jones, Jimi Hendrix, Janis Joplin, Jim Morrison, Kurt Cobain, and Amy Winehouse* **(engelsk)**. Da Capo Press. ISBN 978-0-306-82169-1.
4. ↑  R. Gary Patterson (2004). *Take a Walk on the Dark Side: Rock and Roll Myths, Legends, and Curses* **(engelsk)**. New York: Simon & Schuster. s. 253. ISBN 0-7432-4423-0.
5. ↑  «‘Pigpen’ McKernan Dead at 27». *Rolling Stone* **(engelsk)**. 12. april 1973. Besøkt 28. mars 2019.

Eksterne lenker
---------------

* Ron «Pigpen» McKernans profil på Greateful Deads offisielle hjemmeside
* (en) Ron McKernan på Discogs Rediger på Wikidata

* (en) Ron McKernan på MusicBrainz Rediger på Wikidata

* (en) Ron McKernan på Last.fm Rediger på Wikidata

* (en) Ron McKernan på AllMusic Rediger på Wikidata
* (en) Ron McKernan på Internet Movie Database Rediger på Wikidata
* Minneord om Ron McKernan av Jeff Tamarkin hos *Relix*

|  |  |
| --- | --- |
| Oppslagsverk/autoritetsdata | Geni **·** VIAF **·** LCCN **·** ISNI **·** NKC **·** MusicBrainz **·** Discogs **·** AllMusic
 |